Сједињене Америчке Државе као најдоминантнија чланица НАТО-а, покретала је неколико војних операција на подручјима претежно насељеним муслиманском популацијом. Током распада Југославије, дошло је до рата у бившим републикама са већинским муслиманским живљем (у БиХ, Косову и Метохији и Македонији). Након напада на територији САД 11. септембра 2001. године, НАТО коалиција предвођена САД-ом је извршила напад на Авганистан, а 2003. године Ирак. Интервенција у Авганистану је превасходно усмерена против терористичке организације Ал Каиде и њеног вође Осаме Бин Ладена. У мају 2011. године, Осама Бин Ладен је ликвидиран у северозападном Пакистану где се крио и водио герилски рат против легалне пакистанске владе. Нападом САД и њених савезника на Ирак, Ал Каида се наметнула као покрет отпора америчкој окупацији. Најчешће је изводила самоубилачке нападе на коалиционе снаге уз велике цивилне жртве. У децембру 2011. године, коалиција прдвођена САД-ом је напустила Ирак, али се након тога раширио секташки рат који и данас траје.